PolyAgent/wiki_georgian_en_parallel_20231101 huggingface dataset:
ნემატოდები

ნემატოდები (Nematoda), მრგვალი ჭიები — უმდაბლესი ჭიების კლასი Nemathelminthes-ის ქვეტიპისა. აქვთ წაგრძელებული, თითისტარისებრი ან ძაფისებრი, 80 მკმ-იდან 8 მ-მდე სიგრძის სხეული. სხეულის ღრუ სითხით არის ამოვსებული. სისხლის მიმოქცევისა და სუნთქვის ორგანოები არა აქვთ. გამომყოფი სისტემა პროტონეფრიდიული ტიპისაა. საჭმლის მომნელებელი სისტემა შედგება პირის ღრუს, საყლაპავის, ნაწლავისა და უკანა ხვრელისაგან. ნერვული სისტემა წარმოდგენილია ხახისირგვლივი რგოლით. გრძნობის ორგანოები ჯაგრებისა და დვრილების სახითაა წარმოდგენილი, ზოგს პრიმიტიული ქემო- და ფოტორეცეპტორებიც აქვთ. ნემატოდები გაყოფილსქესიანია. განაყოფიერებული კვერცხი გარეთ გამოიყოფა და გარემოში ვითარდება. ნემატოდების ზოგი ფორმა (სპირალური ტრიქინელა) ცოცხლადმშობია. ზოგი ნემატოდები (გეოჰელმინთები) ვითარდება შუამავალი მასპინძლის გარეშე (ადამიანის ასკარიდა). ზოგიერთის (ბიოჰელმინთების) განვითარებაში კი შუამავალი მასპინძელი მონაწილეობს.
ნემატოდების კლასში 500 ათასამდე სახეობაა. ფართოდ არიან განვითარებული. ზოგი მათგანი პარაზიტია, ზოგი კი თავისუფლად ბინადრობს ნიადაგსა და წყალში. საქართველოში გავრცელებული ნემატოდებიდან აღსანიშნავია ადამიანის ასკარიდა (Ascaris lumbricoides), ადამიანის ბეწვთავა (Trihocephalus trichiurus), სპირალური ტრიქინელა (Trichinella spiralis), ბავშვთა ენტერობიუსი (Enterobius vermicularis), თორმეტგოჯას ანკილოსტომა (Ancylostoma duodenale) და სხვა. ასღსანიშნავია ფრინველთა სასუნთქი გზების პარაზიტი ნემატოდები სინგამუსის გვარისა (Syngamus trachea). გვხვდება აგრეთვე ფიტონემატოდების მრავალი მავნე სახეობა - კარტოფილის ღეროს ნემატოდები, ხახვისა და ნივრის ღეროს ნემატოდები, ხორბლის ნემატოდები, ციტრუსების ნემატოდები და სხვა.
ლიტერატურა
ყურაშვილი ბ., უხერხემლოთა ზოოლოგია, თბ., 1973;
Основы нематодологии, т. 1-22, М.,-Л., 1949-71;
მრგვალი ჭიები
ელეონორა ავსტრიელი

ელეონორა ავსტრიელი (დ. 2 ნოემბერი, 1534, ვენა, ავსტრია — გ. 5 აგვისტო, 1594, მანტუა, იტალია) — ჰაბსბურგთა დინასტიის წარმომადგენელი. საღვთო რომის იმპერატორ ფერდინანდ I-ისა და მისი ცოლის, დედოფალ ანა უნგრელის ასული. მანტუისა და მონტფერატის ჰერცოგინია როგორც გულიელმო გონძაგას მეუღლე და მისი სამი შვილის დედა.
ბიოგრაფია
ადრეული წლები
ელეონორა დაიბადა 1534 წლის 2 ნოემბერს ვენაში, ავსტრიაში. იგი იყო საღვთო რომის იმპერატორ ფერდინანდ I-ისა და მისი ცოლის, ანა უნგრელის მერვე შვილი და მეექვსე ქალიშვილი. მალევე მისი უმცროსი და, ერცჰერცოგინია იოჰანა მიათხოვეს ტოსკანის დიდ ჰერცოგ ფრანჩესკო I მედიჩის, რომელთანაც შეეძინა ორი გოგონა: ელეონორა (რომელსაც სახელი ელეონორას პატივსაცემად დაარქვეს და რომელიც შემდგომში თავად ელეონორას რძალი გახდა) და მარია, რომელიც საფრანგეთისა და ნავარის დედოფალი გახდა.
ცხოვრება მანტუაში
1561 წლის 21 აპრილს ელეონორა მიათხოვეს მანტუისა და მონტფერატის ჰერცოგ გულიელმო გონძაგას. მრავალწლიანი ქორწინებიდან მათ მხოლოდ ერთი ვაჟი და ორი ქალიშვილი შეეძინათ.
ხუთი წლის ასაკში ელეონორას ნაბოლარა გოგონა ანა კატერინა იმდენად დაავადდა, რომ კინაღამ გარდაიცვალა. მას საშინლად მაღალი ცხელება ჰქონდა და არაფრით უმჯობესდებოდა. ელეონორა და გულიელმო კვირების მანძილზე ლოცულობდნენ და ღვთისმშობელს მათი გოგონას გადარჩენას ევედრებოდნენ. მომდევნო თვეს ანა მართლაც გამოჯანმთელდა, მათ კი მანტუაში ღვთისმშობლის სახელობის დიდი ტაძარი ააგეს. ღრმადმორწმუნე ელეონორა ქალიშვილებსაც ასევე ჭეშმარიტ კათოლიკეებად ზრიდა. მისი გოგონები მთელი ცხოვრების მანძილზე ძალიან მორწმუნენი იყვნენ, ხოლო ანა დაქვრივების შემდეგ მონაზვნადაც კი აღიკვეცა.
ელეონორას საყვარელი მეუღლე, ჰერცოგი გულიელმო 1587 წელს გარდაიცვალა და ჰერცოგი მათი ვაჟი ვინჩენცო გახდა. თავად ელეონორა 1594 წლის 5 აგვისტოს გარდაიცვალა, 59 წლის ასაკში.
შვილები
ვინჩენცო I (დ. 21 სექტემბერი, 1562 — გ. 9 თებერვალი, 1612), მანტუისა და მონტფერატის ჰერცოგი, ცოლად შეირთო თავისი დეიდაშვილი ელეონორა მედიჩი, რომელთანაც შეეძინა ხუთი შვილი;
მარგერიტა (დ. 27 მაისი, 1564 — გ. 6 იანვარი, 1618), ცოლად გაჰყვა დეიდამისის ქვრივს, ფერარას, მოდენისა და რეჯოს ჰერცოგ ალფონსო II-ს, მაგრამ შვილები არ ჰყოლია;
ანა კატერინა (დ. 17 იანვარი, 1566 — გ. 3 აგვისტო, 1621), ცოლად გაჰყვა ელეონორას ძმას, ანუ საკუთარ ბიძას, ტიროლისა და ავსტრიის ერცჰერცოგ ფერდინანდ II-ს და შეეძინა სამი ქალიშვილი.
წინაპრები
ელეონორა ავსტრიელის წინაპრები
ლიტერატურა
Chisholm, Hugh, ed. (1911). "Joanna". Encyclopædia Britannica. 15 (11th ed.). Cambridge University Press.
Priebatsch, Felix (1908), "Wladislaw II.", Allgemeine Deutsche Biographie (ADB) (in German), 54, Leipzig: Duncker & Humblot, pp. 688–696
Wurzbach, Constantin, von, ed. (1861). "Habsburg, Philipp I. der Schöne von Oesterreich" (in German). Biographisches Lexikon des Kaiserthums Oesterreich [Biographical Encyclopedia of the Austrian Empire]. 7. Wikisource. p. 112.
Boureau, Alain (1995). The Lord's First Night: The Myth of the Droit de Cuissage. Translated by Cochrane, Lydia G. The University of Chicago Press. p. 96.
Noubel, P., ed. (1877). Revue de l'Agenais [Review of the Agenais]. 4. Société académique d'Agen. p. 497.
დაბადებული 2 ნოემბერი
დაბადებული 1534
გარდაცვლილი 5 აგვისტო
გარდაცვლილი 1594
ჰაბსბურგები
მანტუის ჰერცოგინიები
ავსტრიის პრინცესები
კიოსელარი

კიოსელარი — სოფელი ჩრდილოეთ მაკედონიაში, ლოზოვოს თემში (ვარდარის რეგიონი). მდებარეობს ზღვის დონიდან 253 მეტრზე. 2002 წლის მონაცემებით, მოსახლეობა 95 ადამიანს შეადგენდა.
იხილეთ აგრეთვე
ვარდარის რეგიონი
ლოზოვოს თემი
სქოლიო
ლოზოვოს თემის სოფლები
საცხენე

საცხენე — სოფელი საქართველოში, ყვარლის მუნიციპალიტეტში (ახალსოფლის თემი), მდებარეობს მდინარე შოროხევის მარცხენა მხარეს. ზღვის დონიდან 510 მეტრი, ყვარლიდან 21 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 23 ადამიანი.
სქოლიო
ყვარლის მუნიციპალიტეტის სოფლები
სამველ პეტროსიანი

სამველ პეტროსიანი (დ. 31 ოქტომბერი, 1954, ახალციხე) — ქართველი ინჟინერი, პოლიტიკოსი.
ბიოგრაფია
დაიბადა 1954 წლის 31 ოქტომბერს. დაამთავრა ერევნის პოლიტექნიკური ინსტიტუტი, სამრეწველო და სამოქალაქო მშენებლობის სპეციალობებით. 2012-2016 წლებში იყო საქართველოს მე-8 მოწვევის პარლამენტის წევრი (ახალქალაქის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.
რესურსები ინტერნეტში
სქოლიო
დაბადებული 31 აგვისტო
დაბადებული 1954
საქართველოს VIII მოწვევის პარლამენტის წევრები
ახალციხეში დაბადებულები
Tayıflı

Tayıflı (also, Tayifli, Taifly, Tayfliy, and Tayfly) is a village and municipality in the Oghuz Rayon of Azerbaijan. It has a population of 613, 357 of whom vote. The village has a school named Tayıflı kənd orta məktəb (Tayifli village secondary school).
References
Populated places in Oghuz District
კარლსოხშულეს საერთაშორისო უნივერსიტეტი

კარლსოხშულეს საერთაშორისო უნივერსიტეტი — კერძო საკუთრებაში არსებული ფახჰოხშულე და არაკომერციული ორგანიზაცია ქალაქ კარლსრუეში, გერმანია. იგი ყურადღებას ამახვილებს საერთაშორისო ბაზარზე და კულტურათაშორის თანამშრომლობაზე ბიზნესში. 2009 წლიდან კარლსოხშულე ეკუთვნის არაკომერციულ ფონდსა და კარლსრუეს სავაჭრო პალატას (6%).
პატნიორი უნივერსიტეტები (ნაწილი)
ავსტრალია
მაკუორის უნივერსიტეტი
ჰონგ-კონგი
ლინანის უნივერსიტეტი
ჩინეთი
შანხაის მეორე პოლიტექნიკური უნივერსიტეტი
საქართველო
ჰუმანიტარულ-ტექნიკური ისტიტუტი
თურქეთი
მარმარას უნივერსიტეტი
დიდი ბრიტანეთი
უელსის უნივერსიტეტი
ლინკოლნის უნვიერსიტეტი
რესურსები ინტერნეტში
კარსრუეს საერთაშორისო უნივერსიტეტი
ბადენ-ვიურტემბერგის უმაღლესი სასწავლებლები
დრეზდენის მწვანე ბრილიანტი

დრეზდენის მწვანე ბრილიანტი — ქლიავისებრი ალმასი ბუნებრივი მწვანე ფერით. ერთადერთი მსგავსი მრავალკარატიანი (41 კარატიანი.) ბრილიანტი. თავისი უნიკალური ფერი მას მისცა ბუნებრივმა რადიოაქტიურობამ. XVIII საუკუნიდან ინახებოდა დრეზდენის განძეულის სანახავში.
ალმასები
როდესაც ქარი ქრის (კომიქსი)

როდესაც ქარი ქრის (კომიქსი)
როდესაც ქარი ქრის — მხატვარ რაიმონდ ბრიგზის 1982 წლის კომიქსი. მასში მოთხრობილი საბჭოთა კავშირის ბრიტანეთზე ბირთვული თავდასხმის გამოგონილი ამბავი. წიგნი ადაპტირებული იქნა ფილმად.
რესურსები ინტერნეტში
ინტერვიუ ბრიგზთან
1982 წლის გრაფიკული რომანები
რაიმონდ ბრიგზის რომანები
ივანე IV

ივანე IV ვასილის ძე ცნობილი სახელით ივანე მრისხანე (დ. 25 აგვისტო, 1530, კოლომენსკოე — გ. 18 მარტი, 1584, მოსკოვი) — მოსკოვის დიდი მთავარი 1533-იდან, გაერთიანებული რუსეთის პირველი რუსი მეფე 1547-1584 წლებში.
ბიოგრაფია
7 წლისა დაობლდა. ახალგაზრდა მეფე სახელმწიფო მოღვაწეობაში აქტიურად ჩაება 40-იანი წლების ბოლოს, როცა შეიქმნა ე. წ. „რჩეულთა რადა“ (1549) და გატარდა გარკვეული რეფორმები (1549-1560), რომელთა მიზანი იყო თვითმპყრობელობის გაძლიერება და სახელმწიფოს ცენტრალიზაციის განმტკიცება. ივანე IV ვასილის ძის აქტიური აღმოსავლური პოლიტიკის შედეგად მოსკოვის სახელმწიფომ შეიერთა ყაზანის (1547-1552), ასტრახანის (1556) სახანოები, დაიმორჩილა ციმბირის ხანი და ნოღაელთა ურდო. „რჩეულთა რადის“ დამხობის შემდეგ (1560) იგი ერთპიროვნულად შეუდგა სახელმწიფოს მართვას. საშინაო პოლიტიკაში მან კურსი აიღო თვითმპყრობელური ხელისუფლების განმტკიცებისა და ოპოზიციის დათრგუნვისაკენ, საგარეო პოლიტიკის მთავარ მიზნად დაისახა ბალტიის ზღვაში გასასვლელის მოპოვება. ამ მიზანს ემსახურებოდა მის მიერ წამოწყებული ლივონიის ომი (1558-1583).
წინაპრები
ივანე IV-ის წინაპრები
რესურსები ინტერნეტში
Всемирная история, т. 4, М., 1958
Материалы русской истории. Труды крупнейших дореволюционных историков
Королюк В. Д. Ливонская война, изд-во АН СССР, М., 1954
«Иван Грозный и феномен опричины» Сапунов Б. В. д-р ист. н.
Иван Васильевич Грозный \\ проект «Хронос»
რუსეთის მეფეები
რუსეთის მონარქები
დაბადებული 25 აგვისტო
დაბადებული 1530
გარდაცვლილი 18 მარტი
გარდაცვლილი 1584
შვილის მკვლელები
ოკრიბის ქვაბული

ოკრიბის ქვაბული — ქვაბული კავკასიონის სამხრეთ მთისწინეთში, კოლხეთის დაბლობის აღმოსავლეთი კუთხის ჩრდილოეთით, დაახლოებით ემთხვევა ტყიბულის მუნიციპალიტეტის ტერიტორიას.
გეოლოგიურად მიეკუთვნება საქართველოს ბელტს და წარმოადგენს დამრეც ტექტონიკურ გუმბათს, რომლის პერიფერიული ნაწილები — ნაქერალის, ოკრიბა-არგვეთისა და სამგურალის ქედები აგებულია ცარცული კირქვებით. შუა ნაწილი ეროზიის გამო გათავისუფლებულია ცარცული წყებების საფრისაგან, რის შედეგად გაშიშვლებულია იურული ფორმაციები (უმთავრესად ბაიოსის პორფირიტული სერია და ბათური ასაკის ფიქლები). ოკრიბის ქვაბულის რელიეფი ზოგადად დაბალმთიან-ბორცვიანია, ჩრდილოეთიდან ესაზღვრება რაჭის საშუალმთიანი ქედის დასავლეთი ნაწილი, რომლის მონაკვეთები ცნობილია ნაქერალის, მოხოულის (მოხვეულის) და სხვა სახელებით. ბუნებრივი მცენარეული საფარია ფართოფოთლოვანი ტყე, რომლის ქვეშ განვითარებულია ყვითელმიწა და ყომრალი ნიადაგები.
ლიტერატურა
საქართველოს ქვაბულები
ფილადელფიის მუსიკის აკადემია

ფილადელფიის მუსიკის აკადემია
მუსიკის აკადემია ფილადელფიაში (პენსილვანია) — უძველესი ოპერის თეატრი აშშ-ში, რომელიც ამჟამადაც მისი თავდაპირველი მიზნებისთვის გამოიყენება. „ბროდ სტრიტის დიდი მხცოვანი ლედი“ (Grand Old Lady of Broad Street), აკადემია პენსილვანიის ბალეტისა და ფილადელფიის საოპერო კომპანიის ბინაა. მრავალი წლის განმავლობაში ის ასევე ფილადელფიის ორკესტრის ბინა იყო და მასში კვლავ ტარდება საორკესტრო კონცერტები.
შენობის მშენებლობა 1855 წელს დაიწყო და 1857 წლის 26 იანვარს აკადემია დიდი ბალით გაიხსნა. ამ შენობაში შესრულებული პირველი ოპერა იყო დასავლეთ ნახევარსფეროში ვერდის "ილ ტროვატორეს" პრემიერა, იმავე წლის 25 თებერვალს. აკადემია მას შემდეგ მუდმივად ფუნქციონირებს, მასპინძლობდა რა მრავალ მსოფლიოში განთქმულ შემსრულებელს, დირიჟორსა და კომპოზიტორს. აქ სტანდარტული საოპერო და კლასიკური რეპერტუარის მრავალი ამერიკული პრემიერა მოწყობილა. შენობა გამოიყენება ასევე არა-სამუსიკო ღირსშესანიშნაობებისთვისაც—გროვერ კლივლანდსა და რიჩარდ ნიქსონს მონაწილეობა მიუღიად აქ გამართულ ოფიციალურ წვეულებებზე, ხოლო ალბერტ აინშტაინს კი ლექცია გაუმართავს.
დარბაზის დიზაინი ევროპის დიდი ოპერის სახლების მანერითაა შესრულებული, მოხატული ჭერითა და სამ იარუსიანი ბალკონით, რომელთაც არწივები და სხვა დეკორაციები ამშვენებს. დარბაზის სივრცეს დომინირებს ორნამენტებიანი პროსცენიუმი და უზარმაზარი ბროლის ჭაღი.
მიუხედავად იმისა, რომ სახელი შესაძლოა კონსერვატორიაზე მიუთითებდეს, აკადემიას რაიმე სახის სასწავლო პროგრამა ან ფაკულტეტი არ ჰქონია. თუმცა აქ ხშირად ჩატარებული ხმისა და ინსტრუმენტალური კონკურსები, მათ შორის პავაროტის კონკურსი.
რესურსები ინტერნეტში
მუსიკის აკადემიის საიტი
ფილადელფია
ოპერის თეატრები
სელკუცა-ნოუე

სელკუცა-ნოუე — სოფელი მოლდოვაში, კეუშენის რაიონში. მდებარეობს ზღვის დონიდან 27 მეტრზე. 2004 წლის მონაცემებით, მოსახლეობა 359 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
კეუშენის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
კეუშენის რაიონის სოფლები
გლოსტრუპი

გლოსტრუპი — ქალაქი დანიაში, დედაქალაქის ოლქში, კოპენჰაგენის ერთ-ერთი დასავლეთი გარეუბანი. წარმოადგენს გლოსტრუპის მუნიციპალიტეტის ადმინისტრაციულ ცენტრს. 2015 წლის მონაცემებით მისი მოსახლეობა 22,357 ადამიანია..
იხილეთ აგრეთვე
დანიის ქალაქების სია
რესურსები ინტერნეტში
მუნიციპალიტეტის საიტი
glostrupsogn.dk
სქოლიო
დანიის ქალაქები
Voyager (მაიკ ოლდფილდის ალბომი)

Voyager (მაიკ ოლდფილდის ალბომი)
Voyager — მაიკ ოლდფილდის სტუდიური ალბომი, რომელიც გამოვიდა 1996 წელს. წინა დისკისგან, The Songs of Distant Earth განსხვავებით, ნიუ ეიჯის ელემენტები მასში ნაკლებად არის, ის უფრო ტრადიციულ კელტურ მოტივებს იყენებს. ნაწილობრივ იგი ეფუძნება ცნობილ ირლანდიურ ხალხურ სიმღერებს.
ეს არის მუსიკოსის მიერ ლეიბლზე Warner Bros. Records გამოცემული რიგით პირველი დისკი, სამეულიდან.
სიმღერების სია
The Song of the Sun – 4:32
Celtic Rain – 4:41
The Hero – 5:03
Women of Ireland – 6:29
The Voyager – 4:26
She Moves Through the Fair – 4:06
Dark Island – 5:43
Wild Goose Flaps Its Wings – 5:04
Flowers of the Forest – 6:03
Mont St Michel – 12:18
ჩარტები
სერტიფიცირებები
რესურსები ინტერნეტში
ინფორმაცია საიტზე Tubular.net
სქოლიო
მაიკ ოლდფილდის ალბომები
1996 წლის ალბომები
Warner Music Group-ის ალბომები
მაიადიკოვო

მაიადიკოვო — სოფელი რუსეთის ფედერაციაში, ბაშკირეთის რესპუბლიკის ბირსკის რაიონში.
2010 წლის მონაცემებით, სოფელში ცხოვრობს 252 ადამიანი. რაიონულ ცენტრ ბირსკიდან დაშორებულია 31 კილომეტრით. უახლოესი რკინიგზის სადგურია უფა, რომელიც დაშორებულია 60 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (65 %).
რესურსები ინტერნეტში
Совет муниципальных образований Республики Башкортостан.
სქოლიო
ბირსკის რაიონის სოფლები
მარუხის მყინვარი (საქართველო)

მარუხის მყინვარი (საქართველო)
მარუხის მყინვარი — ხეობის ტიპის მყინვარი კავკასიონის სამხრეთ კალთაზე. წარმოადგენს მდინარე მარუხის აუზის უდიდეს მყინვარს. მისი ფართობი 1,68 კმ², ხოლო სიგრძე 4,13 კმ-ია. მარუხს კარგად გამოხატული ენა და 300 მ სიმაღლის ყინულჩანჩქერი აქვს. მყინვარის ენა 1,5 კმ სიგრძისაა, რომელიც სუსტადაა დანაპრალებული და მცირე დახრით ხასიათდება. ენის ცენტრალური ნაწილი სუფთაა, მხოლოდ მისი ბოლო მონაკვეთია დაფარული ფხვიერი მასალით. მყინვარის ენის ზედაპირი მისი მცირე დანაპრალებისა და სუსტი დახრის გამო დაღარულია ნადნობი წყლებით. წყლის მიერ გაჩენილი ღარები საკმაოდ დიდი ზომისაა (2-5 სმ სიგანე) და მხოლოდ სუფთა მყინვარის ზედაპირზე არის. მყინვარის ენის წინ 800-900 მ სიგრძეზე, ხეობაში (მყინვარის ტროგი) სხვადასხვა ზომის მორენული სერებია წარმოდგენილი, რაც გვაძლევს საშუალებას აღვადგინოთ მყინვარის მდებარეობა ფერნაუს სტადიის დროს და ვიმსჯელოთ მის დინამიკაზე უკანასკნელი 200 წლის განმავლობაში. მართალია მარუხის მყინვარს არ აქვს გვერდითი სტადიალური მორენები, მაგრამ სტადიალური მყინვარის ნაკვალევი ხეობის ორივე ფერდობზე მკვეთრი ხაზით გამოიყოფა (ფერდობზე მიფენილი მორენული მასალის, მცენარეული საფარის, ფერდობის ფერის ტონალობის და სხვა მორფოლოგიური ნიშნების მიხედვით). ხეობაში კარგად არის გამოხატული ბოლო სტადიალური და მიკროსტადიალური მორენები.
ლიტერატურა
ტიელიძე, ლევან, საქართველოს მყინვარები. გამომცემლობა „კოლორი“, თბ., 2014.
აფხაზეთის ავტონომიური რესპუბლიკის მყინვარები
კონ-გორა

კონ-გორა — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ბოგოროდსკის სასოფლო დასახლების შემადგენლობაში, მოსახლეობა 2002 წლის მონაცემებით 1 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
Bădragii Noi

Bădragii Noi is a village in Edineț District, Moldova.
References
Villages of Edineț District
Populated places on the Prut
Khotinsky Uyezd
Hotin County
Ținutul Suceava
ტურპაის რაიონი

ტურპაის რაიონი — რაიონი პერუში, აპურიმაკის რეგიონის გრაუს პროვინციაში. მდებარეობს ზღვის დონიდან 3440 მეტრზე. 2007 წლის მონაცემებით, მოსახლეობა 777 ადამიანს შეადგენდა, სიმჭიდროვე 14.85 ადამიანი კმ²-ზე. ფართობი 52.34 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აპურიმაკის რეგიონის რაიონები
გრაუს პროვინციის რაიონები
ჰალილ ჩოლაქი

ჰალილ ჩოლაქი
ჰალილ ჩოლაკი — ნიდერლანდებში დაბადებული თურქი ფეხბურთელი, ამჟამად ქასიმფაშას ღირსებას იცავს.
სქოლიო
თურქი ფეხბურთელები
დაბადებული 1988
ქასიმფაშას ფეხბურთელები
Hacıuşağı

Hacıuşağı (also, Gadzhi-Ushagy and Gadzhyushagy) is a village and municipality in the Agsu Rayon of Azerbaijan. It has a population of 435.
References
Populated places in Agsu District
სერეტი

სერეტი — მდინარე უკრაინაში, ლვივისა და ტერნოპილის ოლქებში. დნესტრის მარცხენა შენაკადი. სიგრძე - 242 კმ. სათავეს იღებს ზღვის დონიდან 400 მეტრზე ლვივის ოლქის ბროდის რაიონში. აუზუს ფართობი - 3900 კმ2.
კალაპოტის სიგრძე:
ზემო დინებაში - 4-10 მეტრი.
ქვემო დინებაში - 25-50 მეტრი.
ქვემო დინაებაში მდინარე მიედინება ღრმა, ვიწრო ხეობაში. მდინარე სერეტზე მდებარეობს ქალაქები: ტერნოპილი, ტერებოვლია, ჩორტკივი. 1916 წელს სერეტის ნაპირებზე გაიმართა სასტიკი ბრძოლა ავსტრია-უნგრეთ-გერმანიისა და რუსეთის ძალებს შორის.
ლიტერატურა
Енциклопедія українознавства. У 10-х т. / Гол. ред. Володимир Кубійович. — Париж; Нью-Йорк: Молоде Життя, 1954—1989.
დნესტრის შენაკადები
ტერნოპილის ოლქის მდინარეები
ჯონ დეივისონი

ჯონ დეივისონი
ჯონ „ხუანო“ დეივისონი — ამერიკელი მუსიკოსი. იგი ცნობილია, როგორც ჯგუფ Glass Hammer-ის წამყვანი ვოკალისტი. ამჟამად მოგზაურობს ჯგუფ Yes-სთან ერთად, რომელმაც იგი აირჩია მას შემდეგ, რაც ჯანმრთელობის პრობლემების გამო კოლექტივი დატოვა ვოკალისტმა ბენუა დევიდმა.
დისკოგრაფია
Glass Hammer
If (2010)
Cor Cordium (2011)
Perilous (2012)
The Inconsolable Secret (2013 წლის ხელახალი ჩანაწერი)
Ode to Echo (2014)
Sky Cries Mary
This Timeless Turning (1994)
Moonbathing on Sleeping Leaves (1997)
Seeds (EP, 1999)
Here & Now - Live 2005 (საკონცერტო, 2005)
Small Town (2007)
Taking the Stage: 1997-2005 (საკონცერტო, 2011)
Yes
Heaven & Earth (2014)
მონაწილეობა
Tales from the Edge: A Tribute to the Music of Yes (2012) - ვოკალი და დაირა სიმღერა "Starship Trooper", The Samurai of Prog-თან ერთად
Absinthe Tales Of Romantic Visions - Mogador (2012) - ვოკალი სიმღერაში "The Sick Rose"
რესურსები ინტერნეტში
Glass Hammer-ის ოფიციალური საიტი
სქოლიო
ამერიკელი მომღერლები
Yes-ის წევრები
მეფეთა სალარო

მეფეთა სალარო
„მეფეთა სალარო“ — ქართული მწერლობის ანონიმური ძეგლი. დიდაქტიკურ-მორალური ხასიათის იგავ-არაკების კრებული, რომელიც მოგვითხრობს მეფეთა და მმართველთა მაღალ დანიშნულებაზე, მათ უფლება-მოვალეობაზე. ავტორი სახელმწიფოს მართვისა და ქვეშევრდომთა მოვლაპატრონობის იდეალურ სურათს გვიხატავს. 28 თავისაგან შემდგარი თხზულება ერთადერთი ნაკლული ხელნაწერით არის მოღწეული (A — 617). „მეფეთა სალარო“ სპარსულიდან უნდა იყოს ნათარგმნი არა უგვიანეს XVII საუკუნისა, თხზულების წყარო უცნობია.
ლიტერატურა
კეკელიძე კ., ქართული ლიტერატურის ისტორია, ტ. 1, თბ., 1958;
კობიძე დ., ქართულ-სპარსული ლიტერატურული ურთიერთობანი, ტ. 2, თბ., 1969;
მიქაძე გ., ქსე, ტ. 6, გვ. 622, თბ., 1983
ქართული ქრონიკები
თიოაცეტონი

თიოაცეტონი — გოგირდის ორგანული ნაერთი ქიმიური ფორმულით (CH3)2CS. ჩვეულებრივ, თიოაცეტონი გადადის პოლიმერულ მდგომარეობაში და წარმოქმნის ტრიმერს. ასოცირდება უკიდურესად არასასიამოვნო სუნთან.
წარმოება
თიოაცეტონი მიიღება ტრიმერის [(CH3)2CS] კრეკინგით. ტრიმერს კი იღებენ ალილ იზოპროპილის სულფიდის პიროლიზით, წყალბადის სულფიდის და ლუისის მჟავის თანაობისას, ტრიმერის კრეკინგი მიმდინარეობს 500–600 °C-ზე და მიიღება თიონი.
თიოაცეტონის ტრიმერი
თიოაცეტონის ტრიმერი არის უფერო ან თეთრი ნივთიერება, რომელიც დნება 24 °C-ზე და მასაც, მსგავსად თიოაცეტონისა, აქვს უსიამოვნო სუნი. თიოაცეტონის ტრიმერი ასევე ცნობილია როგორც 1,1,3,3,5,5-ჰექსამეთილტრითიანი.
სუნი
სხვა დაბალმოლეკულური გოგირდის ორგანული ნაერთების მსგავსად, თიოაცეტონს აქვს ძლიერ არასასიამოვნო სუნი, რომელიც იმდენად ძლიერია, რომ გამოვლენა მკვეთრად დაბალი კონცენტრაციის დროსაც კი შესაძლებელია.. 1889 წელს ფრაიბურგში თიოაცეტონის გაჟონვა მოხდა, რამაც ლაბორატორიის გარშემო 0,75 კილომეტრის რადიუსში მყოფ ადამიანებში ღებინება და გულისრევის შეგრძნება გამოიწვია. ბრიტანელმა მეცნიერებმა 1890 წელს მოხსენებაში აღნიშნეს, რომ თიოციანიტის განზავების შედეგად მას სუნი უფრო გაუმძაფრდა, ამიტომაც თიოაცეტონი ითვლება საშიშ ქიმიკატად მისი ძალიან არასასიამოვნო სუნის გამო.
რესურსები ინტერნეტში
The Dangerous Stink of the World's Smelliest Chemical
თიოაცეტონი — ყველაზე უსიამოვნო სუნის მქონე ქიმიკატი
სქოლიო
ორგანული ნაერთები
გრიგოლი

გრიგოლი შეიძლება აღნიშნავდეს:
გრიგოლი (სახელი) — საკუთარი სახელი
გრიგოლ ხანძთელი — სასულიერო მოღვაწე (წმინდანი) და მწერალი
გრიგოლ ბაკურიანის ძე — პოლიტიკური მოღვაწე
გრიგოლ დადიანი — ოდიშის მთავარი
გრიგოლ დოდორქელი — საეკლესიო მოღვაწე და მწერალი
გრიგოლი (VIII ს.) — კახეთის პირველი მთავარი
გრიგოლ ოშკელი — სასულიერო მწერალი
გრიგოლი (ოშკის მშენებელი) — ოშკის ტაძრის მშენებელი
გრიგოლ მანგლელ-თბილელი — საეკლესიო მოღვაწე
გრიგოლი (ლორთქიფანიძე) — დასავლეთ საქართველოს კათალიკოს-პატრიარქი
გრიგოლ დადიანი (ცაიშელი) — საეკლესიო მოღვაწე
გრიგოლი (გურია-სამეგრელოს ეპისკოპოსი) — საეკლესიო მოღვაწე
ტუნგა (ლეიტე)

ტუნგა (ლეიტე)
ტუნგა (ოფიციალურად ტუნგის მუნიციპალიტეტი;) ― მეექვსე კლასის მუნიციპალიტეტი ლეიტეს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 7 656 ადამიანს შეადგენს. მოიცავს 8 ბარანგაის.
კლიმატი
რესურსები ინტერნეტში
Philippine Census Information
Local Governance Performance Management System
სქოლიო
ლეიტეს პროვინციის მუნიციპალიტეტები
სან-ჟუან-დუ-მანიუასი

სან-ჟუან-დუ-მანიუასი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 870 მეტრზე. მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ მანიუასუს შემადგენლობაში.
2010 წლის მონაცემებით, მოსახლეობა 10 245 ადამიანს შეადგენდა, მოსახლეობის სიმჭიდროვე 71.6 კმ²-ზე. ფართობი 143 096 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Gulf of Tehuantepec

Gulf of Tehuantepec
The Gulf of Tehuantepec is a large body of water on the Pacific coast of the Isthmus of Tehuantepec, southeastern Mexico, at . Many (but not all) Pacific hurricanes form in or near this body of water. A strong, gale-force wind called the Tehuano periodically blows out over the waters of the Gulf of Tehuantepec, inducing strong upwelling of nutrient-rich waters which support abundant sea life.
The gulf is in the path of the lowest landform between Mexico and Northern Central America, allowing unhindered wind passage from the Gulf of Mexico, and the Eastern Pacific Ocean.
References
Gulfs of Mexico
Tehuantepec
Landforms of Oaxaca
ზაარბრიუკენი

ზაარბრიუკენი — ქალაქი გერმანიაში, ზაარლანდის მხარეში. 179.654 მცხოვრები (2005). თბილისის დაძმობილებული ქალაქი (1975 წლიდან).
ისტორია
დაძმობილებული ქალაქები
ზაარბრიუკენს პარტნიორობა აკავშირებს შემდეგ ქალაქებთან
ნანტი (საფრანგეთი), 1965
თბილისი (საქართველო), 1975
კოტბუსი (გერმანია), 1987
გარდა ამისა, ზაარბრიუკენის უბანი დუდვაილერი პარტნიორია ქალაქ სენტ-ავოლის (საფრანგეთი) და ალტენკესელი ქალაქ კუსი-ლე-შატო-ოფრიკის (საფრანგეთი).
გერმანიის ქალაქები
გერმანიის ფედერალური მხარეების დედაქალაქები
Karmrashen, Vayots Dzor

Karmrashen, Vayots Dzor
Karmrashen is a village in the Vayk Municipality of the Vayots Dzor Province of Armenia.
History
The village has khachkars dating back to the 10-13th century. From 1963 the village was used as a construction site for the construction of the Arpa-Sevan tunnel. Upon a hill to the east are the ruins of a small church, and 1.5 km southwest are the ruins of two other churches. One kilometre south of Karmrashen is a carved votive to Saints Peter and Paul (S. Poghos Petros), set up by Prince Elikum Orbelian in the year 1291.
References
External links
Populated places in Vayots Dzor Province
Bumba, Democratic Republic of the Congo

Bumba, Democratic Republic of the Congo
Bumba is a town and river port in Mongala Province, in the northern part of the Democratic Republic of Congo, lying on the River Congo. As of 2009 it had an estimated population of 107,626. The town has neither electricity nor running water.
Transport
The narrow gauge Vicicongo line from Bumba to Isiro as of 2007 is not operational (see Transport in DR Congo). The town is served by Bumba Airport. The Congo River serves as the main transportation artery.
Notable People
Marcel Lihau
See also
List of railway stations in the Democratic Republic of the Congo
Dr. Ngoy Mushola, the first person to record a description of Ebola.
AS Lokole
References
Populated places in Mongala